|  |  |
| --- | --- |
| METSAOSAKONDPEAMETSAÜLEMKÄSKKIRI | |
|  | (digitaalallkirja kuupäev) nr 1-5.1/8 |



**Metsatee kasutusse andmine**

**(Illi – Laguja, Illi suvilate, Vitipalu,**

**Vitipalu karjääri tee, Kanalohu, Voika – Viilupi,**

**Vissi – Mosina, Meeri – Tabuli, Tabuli,**

**Meeri – Keeri, Nõgiaru – Keeri ja Saraatovi tee)**

Nõo Vallavalitsus edastas e-kirja teel 9.11.2023 soovi pikendada Riigimetsa Majandamise Keskuse ja valla vahel 21.11.2013 sõlmitud metsateede avalikuks kasutamiseks sõlmitud lepingut nr 3-1.21/4. Nimetatud leping lõppes 20.11.2023. aastal.

Riigivaraseaduse (edaspidi *RVS*) § 17 lõike 1 punkti 3 kohaselt võib anda riigivara kasutamiseks otsustuskorras avalikku enampakkumist või valikpakkumist korraldamata.

RVS § 18 lõike 1 kohaselt antakse riigivara kasutamiseks teisele isikule vähemalt turupõhise kasutustasu eest. RVS § 18 lõikest 2 tulenevalt võib riigivara kasutamiseks anda turupõhisest kasutustasust madalama tasu eest või tasuta, kui vara on vajalik kohaliku omavalitsuse üksusele tema seadusest tulenevate ülesannete täitmiseks. Kohaliku omavalitsuse korralduse seaduse § 6 lõike 1 kohaselt on omavalitsusüksuse ülesanne korraldada valla teede ehitamist ja korrashoidu. Lähtuvalt eeltoodust on põhjendatud kinnisasja tasuta kasutusse andmine Nõo valla kasuks.

RVS § 20 lõike 1 kohaselt võib riigivara kasutamiseks anda tähtajaliselt või tähtajatult. RVS § 20 lõikest 2 tulenevalt peab riigivara valitseja riigivara kasutamiseks andmisel jätma endale õiguse lõpetada leping erakorraliselt olukorras, kus kasutuseks antud riigivara on vajalik riigivõimu teostamiseks või muul avalikul eesmärgil. Antud juhul ei ole avalikult kasutatava tee püsimise aega kinnisasjal kasutusse andmise hetkel võimalik määratleda, mistõttu ei ole põhjendatud anda riigivara kasutamiseks tähtajaliselt. Samas peab riik koormatava kinnisasja omanikuna jätma endale eelnimetatud sättes nimetatud lepingu lõpetamise õiguse juhtudeks, kui vara osutub vajalikuks riigivõimu teostamiseks või muul avalikul eesmärgil. Seega on põhjendatud tee kasutamiseks andmine tähtaega määramata, jättes riigile õiguse lepingut igal ajal lõpetada, kui ilmneb mõni eelnimetatud seaduses märgitud põhjustest.

Kuivõrd tegemist on avalikes huvides vajaliku teega, siis on põhjendatud kinnisasja kasutusse andmine Nõo vallale tasuta ja tähtajatult.

# Tulenevalt eeltoodust ja lähtudes ehitusseadustiku § 93 lõikest 2, riigivaraseaduse § 2 lg 4, § 14 lõikest 2, § 17 lõike 1 punktist 3, § 18 lõigetest 1 ja 5 ning lõike 2 punktist 1, § 19 lõigetest 1 ja 5, § 20 lõigetest 1 ja 2, § 21 lõike 1 punktidest 1, 3, 4, 5, 8, § 23 lõikest 1, § 26 lõigetest 1, 3 ja 4, § 63 lõikest 1, kohaliku omavalitsuse korralduse seaduse § 6 lõikest 1 ja kooskõlas maakatastriseaduse § 19¹ lõikega 2 ning kliimaministri 03.07.2023 määrusega nr 36 „Keskkonnaministri määruste muutmine seoses Keskkonnaministeeriumi ümberkorraldamisega Kliimaministeeriumiks“ muudetud 28.04.2010 määrusest nr 14 "Kliimaministeeriumi valitsemisel oleva kinnisvara kasutamiseks andmise ja võõrandamise kord“, keskkonnaministri 11.05.2021 käskkirjast nr 1-2/21/234, RMK juhatuse 18.01.2022 otsuse nr 1-32/1 „RMK kinnisasjade kasutusse andmise juhend“ punktist 12.1, RMK juhatuse 20.04.2021 otsuse nr 1-32/34 „Volituste andmine vara kasutusse andmise otsustamiseks“ punktist 1.4

1. Anda *Nõo valla* (edaspidi nimetatud *kasutaja*, vallavalitsuse registrikood 75007942, aadress Voika 23, Nõo alevik, Tartu maakond, 61601) kasutusse käesolevas käskkirjas ja tee avalikuks otstarbeks kasutusse andmise lepingus sätestatud tingimustel ja ulatuses Tartu maakonnas Nõo vallas järgmised teed:
   1. *Illi - Laguja tee (nr 5280001)*, kasutusala suurus 12 825 m² (pikkus 2850 m ja laius 4,5 m) ja *Illi suvilate tee (nr 5280006)*, kasutusala suurusega 1 980 m² (pikkus 440 ja laius 4,5 m), asukoht Illi külas asuval *Elva metskond 17* kinnisasjal (kinnistu registriosa nr 16450150, katastritunnus 52801:012:0458, riigi kinnisvararegistri kood KV4102, pindala 222,21 ha, maatulundusmaa) ning selle asukoht on näidatud käesoleva käskkirja lisaks oleval asendiplaanil;
   2. *Vitipalu tee (nr 5280005)*, kasutusala suurus 8 785 m² (pikkus 2510 m ja laius 3,5 m) ja *Vitipalu karjääri tee (nr 6940739),* kasutusala suurus 2 940 m² (pikkus 490 m ja laius 6 m), asukoht Ketneri külas asuval *Elva metskond 15* kinnisasjal (kinnistu registriosa nr 6145550, katastritunnus 52801:012:0459, riigi kinnisvararegistri kood KV4103, pindala 248,76 ha, maatulundusmaa) ning selle asukoht on näidatud käesoleva käskkirja lisaks oleval asendiplaanil;
   3. *Kanalohu tee (nr 5280022)*, kasutusala suurus 1 855 m² (pikkus 530 m ja laius 3,5 m) ja *Voika – Viilupi tee (nr 5280023*), kasutusala suurus 1 225 m² (pikkus 350 m ja laius 3,5 m), asukoht Voika külas asuval *Elva metskond 27* kinnisasjal (kinnistu registriosa nr 13330450, katastritunnus 52801:009:0705, riigi kinnisvararegistri kood KV4092, pindala 90,15 ha, maatulundusmaa) ning selle asukoht on näidatud käesoleva käskkirja lisaks oleval asendiplaanil;
   4. *Vissi - Mosina tee (nr 5280049)*, kasutusala suurus 2 040 m² (pikkus 680 m ja laius 3,0 m), asukoht Vissi külas asuval *Elva metskond 46* kinnisasjal (kinnistu registriosa nr 13351650, katastritunnus 52801:009:0704, riigi kinnisvararegistri kood KV4091, pindala 36,96 ha, maatulundusmaa) ning selle asukoht on näidatud käesoleva käskkirja lisaks oleval asendiplaanil;
   5. *Meeri - Tabuli tee (nr 5280057)*, kasutusala suurus 1 050 m² (pikkus 300 m ja laius 3,5 m) ja  *Tabuli tee (nr 5280502)*, kasutusala suurus 750 m² (pikkus 250 m ja laius 3 m), asukoht Meeri külas asuval *Elva metskond 70* kinnisasjal (kinnistu registriosa nr 13798950, katastritunnus 52801:002:0063, riigi kinnisvararegistri kood KV4085, pindala 15,36 ha, maatulundusmaa) ning selle asukoht on näidatud käesoleva käskkirja lisaks oleval asendiplaanil;
   6. *Meeri - Keeri tee (nr 5280061)*, kasutusala suurus 1 760 m² (pikkus 440 m ja laius 4 m), asukoht Keeri külas asuval *Elva metskond 21* kinnisasjal (kinnistu registriosa nr 13321350, katastritunnus 52801:001:0407, riigi kinnisvararegistri kood KV4082, pindala 118,83 ha, maatulundusmaa) ning selle asukoht on näidatud käesoleva käskkirja lisaks oleval asendiplaanil;
   7. *Nõgiaru - Keeri tee (nr 5280068)*, kasutusala suurus 3 000 m² (pikkus 750 m ja laius 4 m), asukoht Keeri külas asuval *Elva metskond 49* kinnisasjal (kinnistu registriosa nr 13346650, katastritunnus 52801:001:0405, riigi kinnisvararegistri kood KV4080, pindala 30,49 ha, maatulundusmaa) ning selle asukoht on näidatud käesoleva käskkirja lisaks oleval asendiplaanil;
   8. *Saraatovi tee (nr 5280505)*, kasutusala suurus 3 132 m² (pikkus 759+24 m ja laius 4 m), asukoht Keeri külas asuval *Elva metskond 28* kinnisasjal (kinnistu registriosa nr 13543650, katastritunnus 52801:001:0406, riigi kinnisvararegistri kood KV4081, pindala 90,11 ha, maatulundusmaa) ning selle asukoht on näidatud käesoleva käskkirja lisaks oleval asendiplaanil.
2. Isikliku kasutusõiguse sisuks on punktis 1. nimetatud kinnisasjade kasutamine kasutusala ulatuses *sõidutee,* edaspidi nimetatud *tee,* avalikuks kasutamiseks ööpäevaringselt kõikidele kasutajatele ja transpordiliikidele ning vallal on õigus ja kohustus kõikide tööde teostamiseks, mis on seotud avalikult kasutatava tee ehitamise, majandamise, remontimise, korrashoiu ja hooldamisega.
3. Punktis 1. nimetatud kinnisasi antakse kasutusse järgmistel tingimustel:
   1. tee antakse avalikuks kasutamiseks tähtajatult, jättes riigile õiguse lõpetada leping erakorraliselt olukorras, kus kasutamiseks antud riigivara on vajalik riigivõimu teostamiseks või muul avalikul eesmärgil. Lepingu lõpetamine toimub õigusaktis sätestatud korras;
   2. käesoleval juhul avalikes huvides kasutatava tee korral riik tasu ei määra. Maamaksu tasumise kohustuse tekkimisel on riigil õigus nõuda kasutajalt maamaksu tasumist proportsionaalselt kasutusala ulatusega;
   3. kasutajal on kohustus:
      1. tagada avalikult kasutatava tee hooldus ja korrashoid ning kanda kõik sellega seotud kulud, arvestada kinnisasjal kehtivate kitsendustega;
      2. võimaldada RMK-le piiranguteta tee kasutamine metsamajanduslikeks tegevusteks (s.h metsamaterjali ladustamiseks tee kaitsevööndis, metsamaterjali laadimistöödeks, raietöödeks jmt);
      3. likvideerida tee korrashoiunõuete mittetäitmise ja tee avaliku kasutamise tingimuste rikkumisega liiklejate poolt tekitatud kahju;
      4. arvata välja teealune maa maksustava maa hulgast;
      5. taotleda RMK eelnevat kirjalikku nõusolekut tee ümberehitus- ja teehoiuvälisteks töödeks, valgustusseadmete või teabe- ja reklaamivahendite paigaldamiseks;
4. Tartumaa metsaülemal sõlmida DHS-is vormide sarjas asuva vormi kohane metsatee avalikuks kasutusse andmise leping.

(allkirjastatud digitaalselt)

Andres Sepp

Peametsaülem

Jaotuskava: Toomas Haas, Malle Viiburg